
114 DR 31.10.2011 

 
Yang Berhormat Sekijang telah menyatakan harapan supaya Hospital 

Segamat dapat diperbesarkan. Kementerian Kesihatan telah mempunyai perancangan 
untuk menaik taraf Hospital Segamat daripada hospital pakar minor dengan sembilan 
kepakaran kepada hospital pakar major dengan 18 kepakaran.  

 Kementerian turut menyedari akan keperluan pertambahan katil dan bangunan 
di Hospital Segamat bagi menampung pertambahan perkhidmatan demikian 
berkenaan. Berhubungan dengan itu kementerian bercadang untuk memohon tapak 
bersebelahan dengan Hospital Segamat untuk tujuan kerja-kerja naik taraf pada masa 
hadapan. Lot bersebelahan Hospital Segamat iaitu Lot 6560 adalah kepunyaan 
Pesuruhjaya Tanah Persekutuan bagi kegunaan Kementerian Penerangan, Komunikasi 
dan Kebudayaan. Walau bagaimanapun, tapak tersebut tidak lagi digunakan oleh 
kementerian tersebut dan kementerian mendapati lokasinya strategik selain daripada 
tapak tersebut terletak bersebelahan dengan Hospital Segamat yang sedia ada. Oleh 
yang demikian, kementerian bercadang untuk memperolehi tapak tersebut sebagai 
tapak tambahan bagi menyediakan kemudahan kesihatan Hospital Segamat pada 
masa hadapan. Permohonan tukar guna tapak tersebut telah dibuat ke Jabatan Ketua 
Pengarah Tanah Galian pada 11 Mac.  

Yang Berhormat Rantau Panjang juga memohon penjelasan mengenai 
Hospital Bachok yang telah diluluskan dalam Rancangan Malaysia Kesembilan akan 
tetapi masih belum dimulakan pembinaan. Ingin dinyatakan di sini bahawa kerajaan 
telah mengenal pasti tapak seluas 50 ekar di Kampung Kok Chelong, Bachok. Urusan 
perolehan tanah telah pun selesai dilaksanakan secara pengambilan balik tanah dan 
urusan pengambilan balik tanah mengambil masa yang agak lama kerana melibatkan 
seramai 154 penama. Kos pengambilan tanah tersebut berjumlah RM14.16 juta dan 
pembayaran telah dibuat pada 20 Mac 2010. Projek ini tidak dipohon untuk 
dilaksanakan di bawah Rolling Plan Kedua 2012-2013, Rancangan Malaysia Kesepuluh 
kerana masalah perolehan tapak. Memandangkan masalah perolehan tapak telah 
diselesaikan maka kementerian akan mempertimbangkan permohonan untuk 
dilaksanakan di bawah rolling plan yang ketiga.    

 Tuan Yang di-Pertua, menjawab kepada persoalan yang ditimbulkan oleh Ahli-
ahli Yang Berhormat seperti Yang Berhormat Sabak Bernam, Yang Berhormat Shah 
Alam dan juga Yang Berhormat Telok Kemang, saya memohon untuk menjawab secara 
bertulis Tuan Yang di-Pertua. Sekian sahaja, terima kasih.  

 Tuan Yang di-Pertua: Kementerian Belia dan Sukan. 

 

8.08 mlm. 

 Menteri Belia dan Sukan [Dato' Sri Ahmad Shabery Cheek]: Tuan Yang di-
Pertua, pertamanya saya ingin merakamkan ucapan setinggi terima kasih kepada Ahli-
ahli Yang Berhormat yang mengambil bahagian di dalam perbahasan Bajet 2012. 
Terdapat 12 orang Ahli-ahli Yang Berhormat yang terlibat iaitu Yang Berhormat 
Pengerang, Yang Berhormat Jerai, Yang Berhormat Pendang, Yang Berhormat Jempol, 
Yang Berhormat Ledang, Yang Berhormat Hulu Selangor, Yang Berhormat Bayan 
Baru, Yang Berhormat Arau, Yang Berhormat Silam, Yang Berhormat Lenggong, Yang 
Berhormat Jasin dan Yang Berhormat Bakri.  

 Pada hari ini saya lihat pada malam ini di Dewan yang mulia ini hanya dua 
Yang Berhormat yang mengambil bahagian ada. Saya cuba menjawab kedua-dua, 
yang lain itu saya cuba jawab secara umun sahaja...  

 Datuk Haji Mohamad bin Haji Aziz [Sri Gading]: [Bangun] 

 Dato' Sri Ahmad Shabery Cheek: ...Dan yang lain itu kalau perlu saya akan 
menjawab secara bertulis. Izinkan... 

 Datuk Haji Mohamad bin Haji Aziz [Sri Gading]: Tuan Yang di-Pertua. 

 Dato' Sri Ahmad Shabery Cheek: ...Saya menjawab kepada kedua-dua 
Yang Berhormat yang bertanya yang hadir pada hari ini, saya rasa saya patut bagi 
penghormatan pada kedua-duanya dahulu.  

 Datuk Haji Mohamad bin Haji Aziz [Sri Gading]: Akan tetapi apa salahnya 
juga bagi pada Yang Berhormat Sri Gading.  



Yang Berhormat Sekijang telah menyatakan harapan supaya Hospital Segamat dapat diperbesarkan. Kementerian Kesihatan telah mempunyai perancangan untuk menaik taraf Hospital Segamat daripada hospital pakar minor dengan sembilan kepakaran kepada hospital pakar major dengan 18 kepakaran. Kementerian turut menyedari akan keperluan pertambahan katil dan bangunan di Hospital Segamat bagi menampung pertambahan perkhidmatan demikian berkenaan. Berhubungan dengan itu kementerian bercadang untuk memohon tapak bersebelahan dengan Hospital Segamat untuk tujuan kerja-kerja naik taraf pada masa hadapan. Lot bersebelahan Hospital Segamat iaitu Lot 6560 adalah kepunyaan Pesuruhjaya Tanah Persekutuan bagi kegunaan Kementerian Penerangan, Komunikasi dan Kebudayaan. Walau bagaimanapun, tapak tersebut tidak lagi digunakan oleh kementerian tersebut dan kementerian mendapati lokasinya strategik selain daripada tapak tersebut terletak bersebelahan dengan Hospital Segamat yang sedia ada. Oleh yang demikian, kementerian bercadang untuk memperolehi tapak tersebut sebagai tapak tambahan bagi menyediakan kemudahan kesihatan Hospital Segamat pada masa hadapan. Permohonan tukar guna tapak tersebut telah dibuat ke Jabatan Ketua Pengarah Tanah Galian pada 11 Mac. Yang Berhormat Rantau Panjang juga memohon penjelasan mengenai Hospital Bachok yang telah diluluskan dalam Rancangan Malaysia Kesembilan akan tetapi masih belum dimulakan pembinaan. Ingin dinyatakan di sini bahawa kerajaan telah mengenal pasti tapak seluas 50 ekar di Kampung Kok Chelong, Bachok. Urusan perolehan tanah telah pun selesai dilaksanakan secara pengambilan balik tanah dan urusan pengambilan balik tanah mengambil masa yang agak lama kerana melibatkan seramai 154 penama. Kos pengambilan tanah tersebut berjumlah RM14.16 juta dan pembayaran telah dibuat pada 20 Mac 2010. Projek ini tidak dipohon untuk dilaksanakan di bawah Rolling Plan Kedua 2012-2013, Rancangan Malaysia Kesepuluh kerana masalah perolehan tapak. Memandangkan masalah perolehan tapak telah diselesaikan maka kementerian akan mempertimbangkan permohonan untuk dilaksanakan di bawah rolling plan yang ketiga. Tuan Yang di-Pertua, menjawab kepada persoalan yang ditimbulkan oleh Ahli- ahli Yang Berhormat seperti Yang Berhormat Sabak Bernam, Yang Berhormat Shah Alam dan juga Yang Berhormat Telok Kemang, saya memohon untuk menjawab secara bertulis Tuan Yang di-Pertua. Sekian sahaja, terima kasih. Tuan Yang di-Pertua: Kementerian Belia dan Sukan. 8.08 mlm. Menteri Belia dan Sukan [Dato' Sri Ahmad Shabery Cheek]: Tuan Yang di- Pertua, pertamanya saya ingin merakamkan ucapan setinggi terima kasih kepada Ahli- ahli Yang Berhormat yang mengambil bahagian di dalam perbahasan Bajet 2012. Terdapat 12 orang Ahli-ahli Yang Berhormat yang terlibat iaitu Yang Berhormat Pengerang, Yang Berhormat Jerai, Yang Berhormat Pendang, Yang Berhormat Jempol, Yang Berhormat Ledang, Yang Berhormat Hulu Selangor, Yang Berhormat Bayan Baru, Yang Berhormat Arau, Yang Berhormat Silam, Yang Berhormat Lenggong, Yang Berhormat Jasin dan Yang Berhormat Bakri. Pada hari ini saya lihat pada malam ini di Dewan yang mulia ini hanya dua Yang Berhormat yang mengambil bahagian ada. Saya cuba menjawab kedua-dua, yang lain itu saya cuba jawab secara umun sahaja... Datuk Haji Mohamad bin Haji Aziz [Sri Gading]: [Bangun] Dato' Sri Ahmad Shabery Cheek: ...Dan yang lain itu kalau perlu saya akan menjawab secara bertulis. Izinkan... Datuk Haji Mohamad bin Haji Aziz [Sri Gading]: Tuan Yang di-Pertua. Dato' Sri Ahmad Shabery Cheek: ...Saya menjawab kepada kedua-dua Yang Berhormat yang bertanya yang hadir pada hari ini, saya rasa saya patut bagi penghormatan pada kedua-duanya dahulu. Datuk Haji Mohamad bin Haji Aziz [Sri Gading]: Akan tetapi apa salahnya juga bagi pada Yang Berhormat Sri Gading.